القاعدہ نے ذمہ داری قبول کرلی

افریقی ملک برکینا فاسو کے دارالحکومت واگا دوگو میں ہونے والے دہشت گردانہ حملوں کی ذمہ داری القاعدہ نے قبول کرلی ہے۔

خبر کا کوڈ: 629

تاریخ: 05 March 2018 - 11:18

مقدس دفاع نیوز ایجنسی کی بین الاقوامی رپورٹر رپورٹ کے مطابقبرکینا فاسو میں جمعے کے روز دہشت گردوں نے فرانسیسی سفارت خانے اور آرمی ہیڈ کوارٹر پر حملہ کیا تھا جس کے نتیجے میں تیس افراد ہلاک اور پچاسی زخمی ہو گئے تھے۔

القاعدہ سے وابستہ ایک دہشت گرد گروہ نے اس حملے کی ذمہ داری قبول کی ہے۔اقوام متحدہ اور دنیا کے بہت سے ملکوں نے برکینافاسو میں ہونے والے حملے کی مذمت کی ہے۔یہ حملے ایسے وقت میں کئے گئے ہیں کہ جب برکینا فاسو سمیت افریقہ کے ساحلی ملکوں کو لاتعداد سیکورٹی اور سیاسی مسائل کا سامنا ہے۔

افریقی ساحلی ریجن میں مغربی ملکوں کی موجودگی اور مداخلت نے ان ملکوں کی مشکلات میں کئی گنا اضافہ کردیا ہے۔

پیغام کا اختتام/